VEGA præsenterer

Dreamers’ Circus og Väsen fylder Folkets Hus med verdensklasse- folk til dobbeltkoncert i VEGA

*Der er anmelderrost folkemusik på programmet i Lille VEGA den 20. maj, når Dreamers’ Circus og Väsen spiller dobbeltkoncert i VEGA.*

Dansk folkemusik er i gang med en kæmpe udvikling. Musikken er blevet hip og eftersøgt og tiltrækker et stort nyt, ungt publikum. Dreamers’ Circus er ikke et produkt af denne udvikling, men en af hovedkræfterne bag den.

Denne aften bliver der mulighed for at nyde dem og et andet af Skandinaviens absolutte sværvægtere inden for genren – den svenske supergruppe Väsen.

**Dreamers’ Circus**

Mellem de tre medlemmer i Dreamers’ Circus bliver der leget med musikalsk historie, håndværk og ren, uforfalsket kunstnerisk vision - sammenbragt af et meget anmelderrost broderskab. Lyt blandt andet til trioens singler [Carrousel Prime](https://www.youtube.com/watch?v=Qh0Tzgjq5XM) og [A Room in Paris](https://youtu.be/LTaAIFprjr0).

Ale Carr fra Sverige, Nikolaj Busk og Rune Tonsgaard Sørensen fra Danmark har siden 2009 spillet over hele verden med Dreamers’ Circus til store roser. Rune Tonsgaard Sørensen blev i 2013 tildelt [Kronprinseparrets Stjernedryspris](https://da.wikipedia.org/w/index.php?title=Kronprinseparrets_Stjernedryspris&action=edit&redlink=1). I den anledning optrådte Dreamers' Circus til et stort show i Sydneys Operahus. Senest vandt trioen ”Årets album” samt ”Årets komponist” til folkemusikkens Danish Music Awards 2015.

Gruppen arbejder ud fra den forståelse, at folkemusikken er så stærk, at den kan holde til hvad som helst. Den stortrives, når den bliver udfordret og udvidet. Derfor samarbejder Dreamers’ Circus også gerne med andre artister og ensembler i vidt forskellige genrer som fx Kristian Leth, Copenhagen Philharmonic og folkpop-bandet Folkeklubben.

Du kan se billeder fra deres optræden med Folkeklubben i Store VEGA [her](http://vega.dk/galleries/folkeklubben-%28en-aften-i-folkeklubben%29-1519).

**Väsen**

Svenske Väsen har over 26 år spillet sig til en imponerende karriere, høstet respekt og anerkendelse i hele verden. Deres musik er både tæt og intim samt storladen og udadvendt. Tonerne, melodierne og stemningen er så veldefinerede, at lytterens ører ikke kan andet end at glædes.

Väsen fortæller historier, som det er svært at ignorere, og de gør det med en så overbevisende stil, at ingen kan være i tvivl om, hvorfor de bliver beskrevet som et band i absolut verdensklasse. Se blot denne [livevideo](https://www.youtube.com/watch?v=uA3-EoYlOcs).

**Fakta om koncerten:**

Dreamers’ Circus + Väsen (DK/SE)

Fredag den 20. maj 2016 kl. 21.00

Lille VEGA, Enghavevej 40, 1674 Kbh. V

160 kr. + gebyr

Forsalg via VEGAs hjemmeside og Billetnet.